GRAD OSIJEK, Kuhačeva 9, Osijek, OIB: 30050049642, koga zastupa gradonačelnik Ivan Radić, mag.oec. (u nastavku teksta: Naručitelj)
i
_____________OIB:_____, koga zastupa __________ (u nastavku teksta: Izvođač), 
sklopili su

U G O V O R
O IZGRADNJI PARKIRALIŠTA NA VIJENCU DINARE U OSIJEKU

Članak 1.
Ovaj ugovor sklapa se na temelju provedenog postupka prikupljanja ponuda za izgradnju parkirališta na Vijencu Dinare u Osijeku i ponude Izvođača broj ______ od ______ 2024. koja je u navedenom postupku nabave odabrana kao najpovoljnija. 
Predmet ovog ugovora je izgradnja parkirališta na Vijencu Dinare u Osijeku sukladno Glavnom projektu oznake 45/24-GR izrađenom od strane Grapid d.o.o., ponudi Izvođača i troškovniku dostavljenom u sklopu ponude.
Članak 2.
Cijena radova iz čl. 1. ovoga ugovora iznosi:

	                                                             
	eura

	+ PDV 25%
	                                                          
	eura

	Ukupno:
	                      
	eura


	(slovima: )


po jediničnim cijenama i u okviru vrsta radova i količina iskazanih u troškovniku koji se prilaže ovom ugovoru.                                         
Ukupno ugovorena cijena uključuje i sve troškove i radove neophodne za neometanu funkciju i/ili po život i zdravlje sigurnu uporabu susjednih građevina. Za sve eventualne nastale štete na susjednim objektima odgovara Izvođač te je istu dužan nadoknadit u cijelosti.
Ugovorena cijena pokriva sve obveze i troškove Izvođača iz ovog ugovora te sve što je potrebno za točno izvođenje i dovršenje ugovorenih radova i otklanjanje svih nedostataka.
Smatrat će se da je Izvođač pregledao gradilište, njegovu okolicu, dobio sve potrebne informacije o rizicima, nepredviđenim izdacima i drugim okolnostima koji mogu utjecati na radove i da je prije podnošenja ponude bio zadovoljan svim relevantnim činjenicama te da neće imati nikakvih naknadnih potraživanja s tim u svezi.
Navedene cijene su nepromjenjive i fiksne do izvršenja ovoga ugovora u cijelosti.
Članak 3.
Izvođač je dužan započeti s radovima odmah po uvođenju u posao te ih završiti u roku 60 (šezdeset) dana od dana uvođenja u posao.
Datum dovršenja ugovorenih radova smatra se datum upisa u građevinski dnevnik.
Stručna osoba Naručitelja zadužena za praćenje i realizaciju Ugovora je Željko Harkanovac.
Praćenje realizacije Ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju radova, obračun ugovorne kazne i sl.
Članak 4.
Naručitelj će izvedene radove platiti po privremenim mjesečnim situacijama-računima i okončanoj situaciji-računu.
Izvođač je obavezan izdavati, a Naručitelj zaprimati i obrađivati te izvršiti plaćanje isključivo elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18). 
Plaćanje Izvođaču po privremenim mjesečnim situacijama-računima i okončanoj situaciji-računu, vršit će se u roku do 30 (trideset) dana od dana primitka i ovjere privremene situacije od strane stručne osobe Naručitelja.
Plaćanje po okončanoj situaciji vršit će se na žiro račun Izvođača nakon dostave jamstva za otklanjanje nedostataka u jamstvenom roku.
Naručitelj ima pravo prigovora na ispostavljenu privremenu ili okončanu situaciju ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
Članak 5.
Izvođač je dužan izvoditi ugovorene radove stručno i kvalitetno u skladu s važećim pozitivnim propisima, normativima i standardima, a čija je primjena obvezna, pravilima struke i tehničkom dokumentacijom.
Izvođač je obvezan osigurati materijal, opremu i sve ostalo, potrebno za izvođenje ugovorenih radova čija je vrijednost obuhvaćena u cijeni radova po ovom ugovoru.
Izvođač je dužan ugrađivati materijal propisane i ugovorene kvalitete.
Izvođač je dužan omogućiti Naručitelju stalan nadzor nad radovima i kontrolu količine, kakvoće i sukladnosti ugrađenih proizvoda.
Izvođač se obvezuje da će prilikom izvođenja radova poduzeti sve mjere zaštite gradilišta, okoliša, prolaznika, susjednih građevina, prometnica i komunalne infrastrukture, od šteta koje bi mogle nastati uslijed nestručnog obavljanja radova, kao i štetnih utjecaja vremenskih nepogoda i svih ostalih mogućih šteta i oštećenja za vrijeme trajanja radova. Izvođač je dužan pridržavati se zakonskih odredbi koje se odnose na zaštitu o radu. Štetu izazvanu neodgovarajućim zaštitnim mjerama, Izvođač prihvaća nadoknaditi u cijelosti.
Članak 6.
[bookmark: _Hlk110932637]Rok je bitan sastojak Ugovora. Ukoliko Izvođač ne ispuni obvezu u ugovorenom roku, Ugovor se raskida po sili zakona te u tom slučaju Naručitelj ima pravo aktivirati jamstvo za uredno izvršenje ugovora kao i na naknadu nastale štete, a Izvođač nema pravo potraživati naknadu štete na trošak Naručitelja.
Naručitelj može održati Ugovor na snazi ako nakon isteka roka, bez odgađanja obavijesti Izvođača da zahtijeva ispunjenje Ugovora.
Ukoliko krivnjom Izvođača dođe do prekoračenja ugovorenog roka izvođenja radova, a Naručitelj sukladno stavku 2. ovog članka zahtjeva od Izvođača ispunjenje Ugovora u  dodatnom roku koji će odrediti Naručitelj, Naručitelj ima pravo od Izvođača naplatiti ugovornu kaznu za prekoračenje roka iz članka 3. stavka 1. ovog ugovora do datuma završetka radova te naknadu štete nastale zbog zakašnjenja. 
U slučaju nastupanja okolnosti iz stavka 3. ovoga članka, Naručitelj ima pravo od Izvođača naplatiti ugovornu kaznu u visini 2% od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 20% od ugovorene vrijednosti radova.
Ugovorne strane suglasno određuju da Naručitelj ima pravo i na ugovornu kaznu i na punu naknadu štete koju pretrpi uslijed zakašnjenja neovisno o ugovornoj kazni.
Ugovorne strane suglasne su da je Naručitelj ovlašten ugovornu kaznu obračunavati umanjenjem ispostavljenog računa.
Ukoliko ugovorna kazna dostigne maksimalni iznos ugovorene kazne, Naručitelj ima pravo raskinuti Ugovor bez štetnih posljedica za Naručitelja te aktivirati jamstvo za uredno izvršenje Ugovora, odnosno na trošak Izvođača dovršiti sam radove ili ih povjeriti drugom izvođaču.
Članak 7.
Izvođač je dužan nakon potpisa Ugovora, a najkasnije u roku 10 (deset) dana, Naručitelju predati jamstvo za uredno izvršenje Ugovora u obliku bjanko zadužnice naznačene na iznos od 10% (deset posto) vrijednosti ugovora bez PDV-a.
Ovo jamstvo naručitelj će aktivirati u slučaju kršenja ugovornih odredbi i raskida ugovora.
Jamstveni rok za izvedene radove je 2 (dvije) godine računajući od dana primopredaje radova.
Izvođač  se obvezuje da će u jamstvenom roku bez prava na posebnu nadoknadu, izvršiti otklanjanje svih nedostataka na objektu.
Kao jamstvo za otklanjanje nedostataka u jamstvenom roku Izvođač je dužan dostaviti bjanko zadužnicu na iznos od 10% (deset posto) ukupne vrijednosti izvedenih radova bez PDV-a utvrđene po okončanom obračunu.
Ovo jamstvo Naručitelj će aktivirati u slučaju da Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.
Jamstvo za otklanjanje nedostataka u jamstvenom roku Izvođač je dužan dostaviti u roku od 10 (deset) dana od dana primopredaje, a najkasnije sa dostavom okončane situacije. U slučaju nedostavljanja jamstva u predviđenom roku Naručitelj može aktivirati jamstvo za uredno izvršenje ugovora.
Članak 8.
Ukoliko se u toku izvršenja Ugovora utvrdi da Izvođač koristi podizvođača za kojeg nije dobio naknadnu suglasnost Naručitelja, Naručitelj će jednostrano raskinuti Ugovor i zatražiti naknadu štete koju je pretrpio zbog raskida Ugovora. 
Članak 9.
Naručitelj ima pravo raskinuti Ugovor u slijedećim slučajevima:
-	ukoliko Izvođač izvodi radove mimo projekta i tehničke regulative i nakon upozorenja Naručitelja ili nadzornog inženjera,
-	ukoliko ne dostavi jamstvo za uredno ispunjenje Ugovora,
-	ukoliko Izvođač kasni s izvođenjem pojedinih i/ili svih radova više od 7 (sedam) dana u odnosu na dinamički plan građenja
-	ukoliko nadzorni inženjer uoči da radove na gradilištu izvodi podizvođač koji nije naveden u ponudi glavnog Izvođača, a da za istog nije dobio pisanu suglasnost Naručitelja da s istim smije izvršiti radove u potpunosti ili samo u dijelu.
U slučaju raskida ugovora temeljem ovog članka, Naručitelj ima pravo aktivirati jamstvo za uredno izvršenje Ugovora, a Izvođač nema pravo potraživati naknadu štete na trošak Naručitelja.
Članak 10.
Ugovorne strane se obvezuju da će eventualne sporove koji mogu proizaći iz ovoga ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora ugovorne strane ugovaraju nadležnost stvarno nadležnog suda u Osijeku.
Članak 11.
Ovaj ugovor načinjen je u 4 (četiri) istovjetna primjerka, od kojih po 2 (dva) primjerka pripadaju Naručitelju i Izvođaču.
Članak 12.
Ugovorne strane potpisom preuzimaju prava i obveze iz ovoga ugovora.

U Osijeku, _____________ 2024.

		
     	                    
	ZA IZVOĐAČA
	ZA NARUČITELJA

	
	Gradonačelnik:

	
                     
	Ivan Radić, mag. oec.

